
CONSILIUL JUDEŢEAN
HOTĂRÂRE
 privind aprobarea atribuirii unei licenţe de traseu
pentru servicii de transport public judeţean de persoane prin
curse regulate speciale

Consiliul Judeţean Bistriţa-Năsăud, întrunit în şedinţă ordinară în data de 29.05.2018, în prezenţa a 31 consilieri judeţeni;

Având în vedere:
- Expunerea de Motive nr.IX/9328 din 09.05.2018 a Preşedintelui Consiliului Judeţean Bistriţa-Năsăud;

- raportul nr.IIIb/9353 din 09.05.2018 al Arhitectului-şef – Compartiment Autoritatea Județeană de Transport din cadrul Consiliului Județean Bistrița-Năsăud;
- cererea nr.207/13.04.2018 depusă de S.C. TRANSMIXT S.A., înregistrată la Consiliul Județean Bistrița-Năsăud cu nr.III/7327 din 13.04.2018, prin care se solicită acordarea unei licenţe de traseu pentru servicii de transport public judeţean prin curse regulate speciale;
- contractul nr.653/14.12.2017 încheiat între S.C. TRANSMIXT S.A., operatorul de transport rutier, cu S.C. Leoni Wiring Systems RO S.R.L., beneficiarul transportului;

- prevederile Hotărârii Consiliului Judeţean Bistriţa-Năsăud nr.154/2013 privind aprobarea Regulamentului pentru efectuarea serviciului de transport public de persoane prin curse regulate speciale în judeţul Bistriţa-Năsăud;
- prevederile art.5 şi art.17 alin.(1) lit.p) din Legea nr.92/2007 privind serviciile de transport public local, cu modificările și completările ulterioare;

- prevederile art.4 lit.h), art.31, art.32, art.33 și art.35 din Anexa la            Ordinul ministrului internelor și reformei administrative nr.353/2007 pentru aprobarea Normelor de aplicare a Legii serviciilor de transport public local nr.92/2007, cu modificările și completările ulterioare;

- prevederile Ordinului ministrului transportului nr.972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;
- raportul nr.IBa/10896 din 29.05.2018 al Comisiei de administraţie;      
- raportul nr.IBa/10899 din 29.05.2018 al Comisiei de urbanism.
În temeiul prevederilor art.91 alin.(1) lit.d) şi f), alin.(5) lit.a) pct.14, art.97 și art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1 (1) Se aprobă atribuirea licenţei de traseu pentru servicii de transport public judeţean de persoane prin curse regulate speciale pentru S.C. TRANSMIXT S.A. cu sediul municipiul Bistriţa, str. Sigmirului, nr. 16, judeţul Bistriţa-Năsăud, având CUI RO570362, pentru  următorul traseu:

· Municipiul Bistriţa - Satul Visuia, Comuna Miceştii de Cîmpie;

conform graficului de circulaţie prevăzut în Anexa care face parte integrantă din prezenta hotărâre.
(2) Licenţa de traseu atribuită conform alin.(1) va avea valabilitate de la data de 01.06.2018 până la data de 31.12.2019, dată la care expiră contractul încheiat S.C. TRANSMIXT S.A., operatorul de transport rutier şi S.C. Leoni Wiring Systems RO S.R.L., beneficiarul transportului.
Art.2 Prezenta hotărâre a fost adoptată cu un număr de 30 voturi „pentru” şi 1 consilier judeţean nu a votat.

Art.3 Cu ducerea la îndeplinire a prevederilor prezentei hotărâri se încredinţează Arhitectul şef, prin Compartimentul Autoritatea Județeană de Transport din cadrul Consiliului Județean Bistrița-Năsăud.
Art.4 Prezenta hotărâre se comunică de către Serviciul administraţie şi relaţii publice cu:

· Arhitectul şef - Compartimentul Autoritatea Judeţeană de Transport;
· Autoritatea Rutieră Română A.R.R. – Agenţia teritorială A.R.R. Bistriţa-Năsăud;

· S.C. TRANSMIXT S.A., cu sediul în Municipiul Bistriţa, str. Sigmirului, nr. 16, judeţul Bistriţa-Năsăud;
· Instituţia Prefectului - judeţul Bistriţa-Năsăud.
        PREŞEDINTE



       Contrasemnează:

         EMIL RADU MOLDOVAN                     SECRETARUL JUDEŢULUI

